Okresná prokuratúra Rimavská Sobota 
Jesenského 1, 979 80 Rimavská Sobota 1 	

Sp. zn. : 2 Pv 13/15/6609	Rimavská Sobota, 1.4.2015
EEČ : 2-49-31-2015

U Z N E S E N I E

Trestná vec:	obvinený XXXXX 
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Rimavská Sobota
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Dňa 15.07.2007 okolo 00.10 h v obci Šoporňa, na ul. Šaľskej č. 852, pred ubytovňou "Sante", fyzicky napadol XXXXX tak, že ju udrel päsťou do oblasti tváre na ľavej strane, po čom spadla na zem a keď sa dvíhala, opakovane ju kopol do toho istého miesta na tvári, čím jej spôsobil podliatiny a opuch ľavej časti tváre, ktoré zranenie si vyžiadalo dobu liečenia do 7 dní, 

je trest, ku ktorému môže trestné stíhanie viesť, je celkom bez významu popri treste, ktorý bol obvinenému pre iný čin už právoplatne uložený. 

Odôvodnenie:
	Uzneseniami povereného príslušníka Okresného riaditeľstva PZ, Úradu justičnej a kriminálnej polície, Odbor skráteného vyšetrovania XXXXX sp. zn. ORP-861/OSV-GA-07 zo dňa 15.07.2007 bolo začaté trestné stíhanie a vznesené obvinenie XXXXX za prečin výtržníctva podľa § 364 ods. 1 písm. a) Trestného zákona na tom skutkovom základe, že dňa 15.07.2007 okolo 00.10 h v obci Šoporňa, na ul. Šaľskej č. 852, pred ubytovňou "Sante", fyzicky napadol XXXXX tak, že ju udrel päsťou do oblasti tváre na ľavej strane, po čom spadla na zem a keď sa dvíhala, opakovane ju kopol do toho istého miesta na tvári, čím jej spôsobil podliatiny a opuch ľavej časti tváre, ktoré zranenie si vyžiadalo dobu liečenia do 7 dní.

	Uznesením vyšetrovateľa Okresného riaditeľstva PZ, Úradu justičnej a kriminálnej polície Rimavská Sobota sp. zn. ORP-406/OVK-RS-2007 bola predmetná vec spojená na spoločné konanie a následne zo spoločného konania vylúčená na samostatné konanie, vedenej  pod sp. zn. ORP-710/OVK-RS-08.

	Uznesením vyšetrovateľa Okresného riaditeľstva PZ, Úradu justičnej a kriminálnej polície Rimavská Sobota sp. zn. ORP-710/OVK-RS-2008 zo dňa 30.06.2009 bolo podľa § 228 ods. 2 písm. a) Trestného poriadku trestné stíhanie  XXXXX vedené za prečin výtržníctva podľa § 364 ods. 1 písm. a) Trestného zákona prerušené, pretože pre neprítomnosť svedkov - poškodených XXXXX a XXXXX, nebolo vec možné náležite objasniť. 

	Uznesením vyšetrovateľa Okresného riaditeľstva PZ, Odbor  kriminálnej polície Rimavská Sobota sp. zn. ORP-710/OVK-RS-2008 zo dňa 02.01.2015 bolo podľa § 228 ods. 5 Trestného poriadku v trestnom stíhaní  XXXXX vedené za prečin výtržníctva podľa § 364 ods. 1 písm. a) Trestného zákona,pokračované. 

	Preskúmaním vyšetrovacieho spisu som zistil, že vyšetrovateľ PZ v predmetnej veci vykonal výsluchy obvineného, poškodenej XXXXX, svedkov XXXXX, XXXXX, XXXXX, XXXXX, XXXXX, zabezpečil lekársku správu, rozsudky, úmrtný list, charakteristiky a odpis z registra trestov. 

	Obvinený XXXXX po poučení podľa § 122 ods. 1 Trestného poriadku využil svoje právo a k veci odmietol vypovedať. 

	Svedkyňa - poškodená XXXXX XXXXX, ako aj svedok XXXXX zhodne uviedli, že sa dostali do konfliktu s obvineným dňa 15.07.2007 pred ubytovňou, pričom obvinený fyzicky napadol XXXXX, ktorá spadla na zem, kde ju ďalej udieral, po čom napadol aj svedka XXXXX tak, že ho udrel do tváre. 

	Svedkyňa XXXXX uviedla, že videla, ako obvinený, jedna žena a muž popíjali pred ubytovňou, hádali sa, žena udrela do hlavy fľašou obvineného a ten jej vylepil facku, potom volali policajtov. Viac k veci neuviedla. 

	Svedkovia XXXXX a XXXXX sa k samotnému priebehu skutku nevedeli vyjadriť. 

	Z lekárskej správy Nemocnice s poliklinikou XXXXX XXXXX vyplýva, že XXXXX XXXXX utrpela podliatiny a opuch tváre vľavo s predpokladanou dobou liečenia do 7 dní, pričom ide o úraz ľahký. 

	 Z úmrtného listu XXXXX vyplýva, že dňa 19.06.2013 umrel. 

	Z rozsudku Okresného súdu Rimavská Sobota sp. zn. 1 T 161/2008 zo dňa 21.05.2009 v spojení s rozsudkom Krajského súdu Banská Bystrica sp. zn. 5 To 183/09 zo dňa 04.08.2009, vyplýva, že obž. XXXXX bol uznaný vinným zo spáchania pokusu zločinu sexuálneho násilia podľa § 14 ods. 1, § 200 ods. 1, ods. 2 písm. b) Trestného zákona, za čo mu bol uložený súhrnný trest odňatia slobody vo výmere 7 rokov a 6 mesiacov so zaradením pre výkon trestu do ústavu na výkon trestu odňatia slobody s minimálnym stupňom stráženia, zároveň mu bolo uložené ochranné ústavné protialkoholické liečenie. 

	Podľa § 2 ods. 1 Trestného zákona, trestnosť činu sa posudzuje a trest sa ukladá podľa zákona účinného v čase, keď bol čin spáchaný. Ak v čase medzi spáchaním činu a vynesením rozsudku nadobudnú účinnosť viaceré zákony, trestnosť činu sa posudzuje a trest sa ukladá podľa zákona, ktorý je páchateľa priaznivejší. 

	Podľa § 364 ods. 1 písm. a) Trestného zákona (účinného v čase spáchania skutku), kto sa dopustí slovne alebo fyzicky, verejne alebo na mieste verejnosti prístupnom hrubej neslušnosti alebo výtržnosti tým, že napadne iného potrestá sa odňatím slobody až na 2 roky. 

	Podľa § 215 ods. 2 písm. a) Trestného poriadku prokurátor môže zastaviť trestné stíhanie, ak je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný už právoplatne uložený.

	Z odpisu registra trestov vyplýva, že obv. XXXXX bol doteraz 3 razy súdom trestaný, naposledy rozsudkom Okresného súdu Rimavská Sobota sp. zn. 1 T 161/2008 zo dňa 21.05.2009 v spojení s rozsudkom Krajského súdu Banská Bystrica sp. zn. 5 To 183/09 zo dňa 04.08.2009, ktorým bol uznaný vinným zo spáchania pokusu zločinu sexuálneho násilia podľa § 14 ods. 1, § 200 ods. 1, ods. 2 písm. b) Trestného zákona, za čo mu bol uložený súhrnný trest odňatia slobody vo výmere 7 rokov a 6 mesiacov so zaradením pre výkon trestu do ústavu na výkon trestu odňatia slobody s minimálnym stupňom stráženia. Zároveň mu bolo uložené ochranné ústavné protialkoholické liečenie. 

	Vzhľadom na uvedené skutočnosti bolo potrebné rozhodnúť tak, ako je to uvedené vo výrokovej časti tohoto uznesenia. 

	

Poučenie:
Proti tomuto uzneseniu je prípustná sťažnosť, ktorú môže podať obvinený a poškodená u prokurátora Okresnej prokuratúry v Rimavskej Sobote do troch dní od oznámenia uznesenia. O sťažnosti rozhodne prokurátor Krajskej prokuratúry v Banskej Bystrici. Sťažnosť má odkladný účinok. V trestnom stíhaní sa pokračuje, ak obvinený vyhlási do troch dní od doručenia uznesenia, že na prejednaní veci trvá.

JUDr. Milan Kováč
prokurátor